Comprimir fitxers pdf – GNULinux||||CAT
Comprimir fitxers pdf
12 de febrer de 2009
Avui, enviant un currículum per a una beca, m’he trobat amb l’exigència d’haver d’adjuntar un fitxer menor de 250kb. El meu CV ocupa uns 304,8kb, per la qual cosa he anat a l’OpenOffice i he exportat novament el fitxer tot canviant paràmetres com la resolució dpi o la qualitat de la compressió jpg.
El resultat ha estat increïble, de 304,8kb ha passat a ocupar només 304,5kb. Ja veieu que el canvi de paràmetres és molt eficient. Total, que això no servia per a res i he hagut de mirar un altre mètode per reduir la mida del fitxer pdf.
I m’he trobat amb un camí alternatiu, una mica bèstia, però que ha funcionat. Això ho he fet amb pdftk, que el podeu instal·lar des dels repositoris de moltes distribucions (a Fedora no, per desgràcia, per temes de llicència). Una vegada instal·lat, el procés consisteix en transformar el fitxer pdf en ps i després fer-ho a la inversa, i la reducció ha estat increïble: de 304kb ha passat a només 50kb (amb pèrdua de qualitat, és clar). Haureu de fer el següent:
pdf2ps fitxer_inicial.pdf fitxer_gran.ps
ps2pdf fitxer_gran.ps fitxer_final.pdf
I ja està. Pdftk té altres funcionalitats molt interessants de les que vam parlar ja fa un temps.
Font | Pandemonium
Comparteix la impressora entre ordinadors gnu/linux
El rellotge UNIX i el 14 de febrer
Usuari on 12 de febrer de 2009 at 07:59
Jo ho faig molt sovint amb l’Openoffice mateix: Fitxer-> Exporta com a pdf… En el menú que s’obre vas a General, Imatge i canvies la resolució i/o compressió JPEG. No sé perquè, però el que es canvia és la resolució del document i no només de les imatges, amb la qual cosa es redueix la mida del fitxer.
Ah! I sort amb la beca! 🙂
Pau on 12 de febrer de 2009 at 08:19
Doncs a mi això no m’ha funcionat, i mira que ho he provat…
guillem on 12 de febrer de 2009 at 10:21
molt bona estratègina! m’ho apunto 🙂
endavant i molta sort amb la cerca de feina!
Marc B. on 12 de febrer de 2009 at 12:03
Tot i que no permet comprimir, he descobert el jPDF Tweak, que permet fer força coses:
http://jpdftweak.sourceforge.net/
En tot cas, falta (urgentment) un equivalent a Linux per l’Adobe Acrobat. El “PDF Editor” senzillament no funciona correctament (és una versió molt preliminar).
Amb l’Adobe, comprimir un PDF és l’acció més senzilla del món.
Pau on 12 de febrer de 2009 at 12:44
Gràcies Marc, miraré de fer un article un dia d’aquests! És en català?
Llorenç on 12 de febrer de 2009 at 16:05
part del que he pogut observar que fa Adobe en “comprimir” o “optimitzar” es tracta d’intentar vectoritzar el document. Al menys quan es digitalitza un document que és on hi tinc més contacte. Un efecte semblant l’he pogut aconseguir utilitzant potrace (el motor de vectorització de inkscape)
Es pot utilitzar de diverses maneres.
potrace *.pnm -b pdf -k 0.8 -o resultat.pdf
Amb això converteix totes les imatges .pnm d’un directori a un document pdf. -k indica un valor alpha per al qual un punt es considera blanc o negre.
Felicitats per la pàgina.
Marc B. on 13 de febrer de 2009 at 20:42
Sobre la llengua del programa, a mi en surt en anglès i prou.
Respon a Usuari Cancel·la les respostes